
שלום רב, 

הנדון: בקשה לקבלת מידע לפי חוק חופש המידע, התשנ"ח-1998
סימוכין: בקשה מיום 25.1.2022


1. הבקשה שבסימוכין לקבלת מידע לפי חוק חופש המידע התשנ"ח-1998 (להלן: "החוק"), על אודות שחרור אסירים ע"י ועדת שחרורים, נבחנה והוחלט שניתן להיעתר לה באופן חלקי.

1. לעניין סעיף 1 בבקשתכם, קבלת נתונים אודות מספר האסירים ששוחררו בשחרור מוקדם על תנאי על ידי ועדת השחרורים, אשיב כי הבקשה התקבלה. מצ"ב המידע המבוקש:
	שנה 
	מספר אסירים ששוחררו 
	אחוז ששוחררו

	2017
	1825
	41%

	2018
	2001
	43%

	2019
	1252
	43%

	2020
	1031
	39%

	2021
	1153
	48%










יובהר כי יתכנו סטיות שכן הנתונים הוזנו באופן ידני.

1. לעניין סעיפים 2, 3 ו 4 בבקשתכם, אשיב שלא ניתן להיעתר להם שכן אין ברשותנו ריכוז של נתונים אלה. 

מטבע הדברים, במערכת אשר במסגרתה מתנהלים הליכים רבים מסוגים שונים ורבים, קיימים אינסוף של פילוחים אפשריים, שרובם הגדול אינם מקבלים ביטוי במערכות הממוחשבות. כמו כן, בהתאם לסעיף 7(ה) לחוק, רשות ציבורית אינה מחויבת לעבד את המידע לצרכיו של המבקש אלא רק מידע כפי שהוא מצוי בידי הרשות הציבורית. 

למעלה מן הצורך, ובלי להידרש לקיומם של סייגים אחרים שבחוק הואיל והמידע המבוקש אינו ברשותנו, כאמור, יצוין כי לצורך הפקת המידע, תידרש כניסה לכל תיק ותיק באופן פרטני ולחילוץ המידע המבוקש מתוך התיקים, דבר שיהיה כרוך בהקצאת משאבים בלתי סבירה. לפיכך, אין בידנו להיעתר לבקשתך לקבלת מידע זה, כאמור, בין היתר, על יסוד סעיפים 8(1) ו-8(3) לחוק.

1. כנגד החלטה זו אתם רשאים להגיש עתירה מנהלית לבית המשפט לעניינים מנהליים בירושלים. 

1. אנו לרשותכם ככל שיידרש. 

